### Beslutningstema

Der skal tages stilling til om Tønder Kommune skal medvirke til at styrke Musik og Teaterhøjskolens likviditet.

### Begrundelse for lukning af punkt

Sag om virksomheders drifts- eller forretningsforhold el. lign., idet hemmeligholdelsen af oplysningerne er af væsentlig økonomisk betydning for virksomheden.

### Sagsfremstilling

Musik og Teaterhøjskolen i Toftlund har kontaktet Tønder Kommune og orienteret om, at højskolen økonomisk er i akutte problemer. Højskolen har gennem de seneste år opbygget en kortfristet gæld på godt 2 mio. kr. Højskolen har oplyst, at på grund af lavt elevtal under corona, forventes der et underskud på 600.000 kr. i 2022. Den kortfristede gæld er finansieret ved et erhvervslån og en kassekredit. Kassekreditten udløber august 2022.

Højskolen har en langsigtet gældsforpligtelse overfor Nykredit på 2,8 millioner kr., som har sikkerhed i [adresse].

Statstilskuddet til højskoler udbetales løbende ud fra det forventede elevantal. Musik og Teaterhøjskolen har i 2022 haft færre elever end forventet. Derfor reguleres skolens statstilskud ved, at skolen ikke får udbetalt statstilskud i oktober/november 2022. Med den nuværende finansiering vil skolen derfor ikke kunne opfylde sine forpligtigelser fra august 2022. Det manglende statstilskud for oktober/november 2022 betyder, at likviditetsbehovet er højere end kassekreditten og erhvervslånet.

Et løsningsforslag er at styrke højskolens likviditet ved at Tønder Kommune køber [adresse] til 3,8 millioner kr., som er 1 million kr. mere end prioritetsgælden.

Højskolen forpligter sig til selv at opnå lokal støtte på min. 500.000 kr., og Musik og Teaterhøjskolen tildeler Tønder Kommune en observatørpost i bestyrelsen.

### Kommunaldirektøren indstiller,

at Kommunalbestyrelsen tiltræder den beskrevne løsningsmodel,

at Kommunalbestyrelsen anviser finansiering af købet, og

at Borgmesteren bemyndiges til at købe [adresse], Keld Johansen 2, Toftlund.

### Beslutning

Tønderlisten fremsatte følgende ændringsforslag:

Handlen gøres betinget frem til den 11. august af,

at højskolen kan fremlægge en langsigtet plan for, hvordan de kan sikre bæredygtig drift
at Kommunalbestyrelsen indsætter 2 personer i højskolens bestyrelse
at højskolen den 11. august er i stand til at sandsynliggøre, at de kan rejse 500.000 kr.
at højskolen får mulighed for inden for 10 år at købe bygningen tilbage igen til samme pris

Indstillingen er herefter godkendt.